Nr.\_\_105491\_/\_\_25.09.2024\_\_\_\_\_ **Avizat,**

**Colegiul Medicilor Hunedoara-Deva**

**A N U N Ț**

Spitalul Municipal Brad, județul Hunedoara, organizează, în conformitate cu prevederile ,,**ORDINULUI nr.166/26.01.2023 pentru aprobarea metodologiilor privind organizarea și desfășurarea concursurilor de ocupare a posturilor vacante de medic, medic stomatolog, farmacist, biolog, biochimist și chimist din unitățile sanitare publice sau din direcțiile de sănătate publică, precum și a funcțiilor de șef de secție, șef de laborator și șef de compartiment din unitățile sanitare fără paturi sau din direcțiile de sănătate publică, respectiv a funcției de farmacist-șef în unitățile sanitare cu paturi”**, CONCURS pentru ocuparea pe perioadă nedeterminată, a postului vacant din statul de funcții, după cum urmează:

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Denumire post** | **Nivel studii** | **Nr posturi**  | **Nivel post** | **Locul de munca unde este postul vacant** | **Perioada si durata timpului de munca** |
| 1 | Medic specialist, **Pneumolog** |  S | 1 | execuție | Dispensar TBC | nedeterminată / normă întreagă7 ore/zi |

În conformitate cu prevederile art.3, Capitolul I, Anexa nr.1-Metodologie din 26 ianuarie 2023, din Ordinul nr.166/2023, pot ocupa un post vacant, persoanele care îndeplinesc condițiile prevăzute de Legea nr.53/2003-Codul muncii, republicată, cu modificările și completările ulterioare, și cerințele specifice prevăzute la art.542 alin.(1) și (2) din Ordonanța de urgență a Guvernului nr.57/2019 privind Codul administrativ, cu modificările și completările ulterioare:

**I. CONDIŢII GENERALE DE PARTICIPARE ALE CANDIDATULUI:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr.53/2003-Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum si pentru completarea Legii nr.76/2008 privind organizarea si funcționarea Sistemului National de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit.h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

**II . CONDITIILE SPECIFICE DE PARTICIPARE ALE CANDIDATULUI:**

**Medic specialist :**

1. Diplomă de medic sau diplomă de licență în medicină,
2. Certificat de medic specialist - în specialitatea în care se înscrie candidatul.
3. Certificat profesional curent emis de Colegiul Medicilor, Avizul anula de Libera Practică, Asigurare de malpraxis valabilă.

**III. PENTRU ÎNSCRIEREA LA CONCURS CANDIDAȚII VOR DEPUNE, ÎN INTERVALUL ORAR 1000 -1200, LA COMPARTIMENTUL R.U.N.O.S**. **UN DOSAR CARE**  **VA CUPRINDE URMĂTOARELE DOCUMENTE:**

**a)** formularul de înscriere la concurs, conform modelului prevăzut în anexa nr. 2 la Hotărârea Guvernului nr.1.336/2022 pentru aprobarea Regulamentului-cadru privind organizarea şi dezvoltarea carierei 1.336/2022 personalului contractual din sectorul bugetar plătit din fonduri publice (HG nr. 1.336/2022);

**b)** copia de pe diploma de licenţă şi certificatul de medic specialist;

**c)** copie a certificatului de membru al organizaţiei profesionale cu viza pe anul în curs;

**d)** dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin.(1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art.39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;

**e)** acte doveditoare pentru calcularea punctajului prevăzut în anexa nr. 3 la ordin;

**f)** certificat de cazier judiciar sau, după caz, extrasul de pe cazierul judiciar;

**g)** certificatul de integritate comportamentală din care să reiasă că nu s-au comis infracţiuni prevăzute la art.1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu

copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

**h)** adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i)** copia actului de identitate sau orice alt document care atestă identitatea, potrivit legii, aflate în termen de valabilitate;

**j)** copia certificatului de căsătorie sau a altui document prin care s-a realizat schimbarea de nume, după caz;

**k)** curriculum vitae, model comun european.

**l)** chitanță taxă de concurs **de 500 lei.**

* **Actele de stare civilă (carte de identitate, certificate de naștere, de căsătorie, etc.), actele de studii (inclusiv certificate, adeverințe, atestate de absolvire, etc.) precum şi certificatul de încadrare într-un grad de handicap trebuie prezentate în original secretarului de comisie.**
* Fiecare candidat va primi un cod numeric pentru identificare, care corespunde cu numărul de înregistrare al dosarului de concurs, iar rezultatele fiecărei probe vor fi căutate după acest număr.
* Documentele prevăzute la lit. d) şi f) sunt valabile 3 luni şi se depun la dosar în termen de valabilitate.
* Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
* Copiile de pe actele prevăzute la lit. b), c), i) şi j), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
* Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
* La toate probele candidații vor prezenta **ACTUL DE IDENTITATE VALABIL.**

Concursul pentru ocuparea postului vacant constă în parcurgerea **A TREI ETAPE SUCCESIVE**, după cum urmează:

1. selecția dosarelor de concurs și stabilirea punctajului rezultat din analiza și evaluarea activității profesionale și științifice pentru proba suplimentară de departajare (proba D), prevăzută în anexa 3 la Ordin,
2. **proba scrisă**

**c) proba practică/proba clinică**, în funcție de specificul postului publicat la concurs.

Se pot prezenta la următoarea probă de concurs doar candidații declarați admiși la etapa anterioară.

**IV.** **CALENDAR DE DESFĂȘURARE CONCURS:**

 Concursul/examenul pentru ocuparea postului vacant publicat va avea loc la sediul Spitalului Municipal Brad, conform următorului calendar de desfășurare:

Calendarul de desfăşurare a concursului/examenului organizat pentru ocuparea postului de medic specialist, specialitatea **Pneumologie**

|  |  |  |
| --- | --- | --- |
| **Nr.crt** | **Activități** | **Data și ora** |
| 1 | **Publicarea anunţului** | **01.10.2024** |
| 2 | Depunerea dosarelor de participare la concurs la sediul instituţiei  | Pana in15.10.2024Ora 1200 |
| 3 | Selecţia dosarelor de înscriere (proba A) şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departaje (proba D) | 17.10.2024 Ora 900 |
| 4 | Afişarea rezultatelor selecţiei dosarelor | 18.10.2024 Ora 900 |
| 5 | Depunerea contestaţiilor privind rezultatele selecţiei dosarelor | 21.10.2024 Ora 900 |
| 6 | Afişarea rezultatului soluţionării contestaţiilor | 22.10.2024 Ora 900 |
| 7 | **Proba scrisă (proba B)** | **23.10.2024 Ora 900** |
| 8 | Afişarea rezultatelor probei scrise | 24.10.2024 Ora 900 |
| 9 | Depunerea contestaţiilor privind rezultatele probei scrise | 25.10.2024 Ora 900 |
| 10 | Afişarea rezultatului soluţionării contestaţiilor | 28.10.2024 Ora 900 |
| 11 | **Proba clinica/practică (proba C)** | **29.10.2024 Ora 900** |
| 12 | Comunicarea rezultatelor după susţinerea probei practice | 30.10.2024 Ora 900 |
| 13 | Depunerea contestaţiilor privind rezultatul probei practice | 31.10.2024 Ora 900 |
| 14 | Afişarea rezultatului solutionării contestaţiilor | 01.11.2024 Ora 900 |
| 15 | **Afişarea rezultatului final al concursului** | **04.11.2024 Ora 900** |

Data limită până la care candidaţii vor depune actele pentru dosarul de concurs este de 10 zile lucrătoare de la afişare, la sediul instituţiei.

Detaliile privind tematica şi bibliografia sunt ataşate la prezentul anunţ.

**MANAGER**

**Drd.Ec.Jr.Ştefan-Ioan TIRITEU**

**Publicat în data de 01.10.2024**

 **Aprobat,**

 **Manager**

**Drd.Ec.Jr.Ştefan-Ioan TIRITEU**

**TEMATICA PENTRU OCUPARE A POSTULUI VACANT DE MEDIC SPECIALIST**

[**PNEUMOLOG**](https://ms.ro/media/documents/PNEUMOLOGIE.pdf)

**I. PROBA SCRISĂ
II - III. DOUĂ PROBE CLINICE
IV. PROBA PRACTICĂ**

**I. PROBA SCRISĂ**
1. Anatomia si fiziologia aparatului respirator. (13,9)
2. Fiziologia si fiziopatologia respiratiei.(6,9)
3. Raspunsul imun la nivelul aparatului respirator (mecanisme imune, celule, mediatori).(3,9)
4. Diagnosticul bacteriologic in clinica infectiilor respiratorii netuberculoase.(9,11)
5. Insuficienta respiratorie acuta si cronica.(7,9)
6. Astmul bronsic.(7,9,17)
7. Bronhopneumopatia cronica obstructiva.(7,9,16)
8. Pneumopatiile interstitiale si fibrozele pulmonare difuze.(7,9)
9. Patologia congenitala pulmonara.(9)
10. Sarcoidoza.(7,9)
11. Infectii respiratorii acute.(7,9,11)
12. Bronsiectaziile. (7,9)
13. Abcesul pulmonar. (7,9)
14. Patologia micotica pulmonara.(9)
15. Parazitoze cu determinare pulmonara.(9)
16. Epidemiologia tuberculozei.(5,7,15)
17. Patogenia tuberculozei. (7,9)

18. Tuberculoza primara si complicatiile ei. (7,9)

19. Tuberculoza secundara. (7,9)

20. Asociatii agravante ale tuberculozei cu alte afectiuni sau stari fiziologice. (7,9)

21. Tuberculoza si infectia cu HIV. (7,9)

22. Tratamentul tuberculozei (principii, medicamente, tehnica, regimuri). (7,10,15)

23. Masuri de lupta antituberculoasa, programe, organizare, evaluare. (7,15)

24. Patologia respiratorie la imunodeprimati. (7,9)

25. Micobacteriozele pulmonare. (7,9)

26. Tumori pulmonare benigne. (7,9)

27. Tumori pulmonare maligne (primitive si secundare). (7,9)

28. Patologia mediastinala. (7,9)

29. Cordul pulmonar. (8,9)

30. Hipertensiunea arteriala pulmonara. (8,9)

31. Edeme pulmonare. (8,9)

32. Patologia trombo-embolica pulmonara. (8,9)

33. Sindromul de detresa respiratorie acuta. (7,9)

34. Sindromul apneei in somn.(7)

35. Patologia pleurala.(7,9,12)

36. Determinari pulmonare in colagenoze si alte boli sistemice.(7,9)

37. Patologia pulmonara cu caracter profesional.(7,9)

**II - III. DOUĂ PROBE CLINICE**

Probele clinice se vor sustine din tematica probei scrise.

**IV. PROBA PRACTICĂ**

A) Explorari
1. Evaluarea epidemiologica in pneumologie.(5)
2. Examenul bacteriologic microscopic in patologia respiratorie - indicatii, tehnica, interpretare (4,11)
3. Examenul microscopic prin culturi in patologia respiratorie - indicatii, tehnica, interpretare (4,11)
4. Testarea sensibilitatii bacteriene in patologia respiratorie - indicatii si interpretare.(4,10,11)
5. Investigatia radiologica clasica - indicatii si interpretare.(1,2)
6. Testul tuberculinic - indicatii, tehnica, interpretare (7)
7. Examenul tomodensitometric si rezonanta magnetica nucleara in patologia toracica - indicatii si interpretare. (9)
8. Examenul bronhografic, scintigrafia pulmonara si angiografia de contrast - indicatii si interpretare.(9)
9. Toracenteza - indicatii, tehnica, interpretare (9,12)
10. Investigatii bioptice si citologice in patologia respiratorie. (9)
11. Investigatia functionala ventilatorie - indicatii si interpretare. (6)
12. Investigatia si interventii endoscopice in patologia respiratorie - indicatii, tehnica, interpretare (14)
13. Tehnici de asistare si resuscitare respiratorie. (9)
14. Electrocardiograma - interpretare buletine. (8,9)
B) Epidemiologia si combaterea tuberculozei (15)
1. Sistemul informational de inregistrare si evaluare a procesului epidemiologic al tuberculozei. Organizarea fisierului de tuberculoza.
2. Indicatorii epidemiometrici si interpretarea lor.
3. Interpretarea datelor statistice ale endemiei TBC dintr-un teritoriu cunoscut.
4. Evaluarea actiunilor de lupta anti-TBC. Indici de eficienta, metodologia evaluarii.
5. Organizarea investigatiei bacteriologice si evaluarea ei.
6. Organizarea si controlul chimioterapiei ca masura de lupta anti-TBC.
7. Ancheta epidemiologica de filiatiune si masurile de lupta in focarul TBC.

8. Organizarea si functionarea Dispensarului de Pneumoftiziologie.
9. Sarcinile circumscriptiei sanitare in lupta anti-TBC si relatiile cu reteaua de specialitate.
10. Criterii de apreciere a capacitatii de munca si indicatii de reincadrare a bolnavilor TBC recuperati. Colaborarea cu C.M.E.C.M.
11. Educatia sanitara si motivatia in cadrul luptei anti-TBC.
12. Evaluarea eficientei (sau masurilor) unui Program de Control al Tuberculozei.
13. Organizarea si evaluarea chimioterapiei ca masura principala de control al tuberculozei intr-un teritoriu.
14. Masuri de profilaxie recomandate in controlul tuberculozei dintr-un teritoriu
15. Obiectivele si strategia unui Program de Control al Tuberculozei.

**BIBLIOGRAFIE**1. Barcan F. - Diagnosticul radiologic în patologia organelor toracale, Ed. Medicală, Buc. 1980
2. Barcan F. - Diagnosticul diferenţial radiologic în patologia organelor toracale, Ed. Medicală, Buc. 1981
3. Bâră C. - Imunologie fundamentală. Biologia răspunsului imun, Ed. Medicală 1996
4. Diaconescu C., Homorodean D. - Ghidul diagnosticului bacteriologic al tuberculozei, Buc. 1998
5. Didilescu Cr., Marica C., Nicolaescu O., Pop M. - Epidemiologia bolilor pulmonare cronice cu extindere în masă, Ed. Curtea Veche 2000
6. Duţu Şt. - Explorarea funcţională pulmonară, Ed. Med., Buc. 1997
7. Gherasim L. - Medicină Internă. Bolile aparatului respirator şi aparatului locomotor vol.1, Ed. Med., Buc.2000
8. Gherasim L. - Medicină Internă. Bolile cardiovasculare şi metabolice vol.2, Ed. Med., Buc. 1998
9. Harisson - Principii de Medicină Internă, Ed. Teora, 2001
10. Marica C., Didilescu Cr., Spânu V., Galic N. - Tuberculoza pulmonară cu germeni polichimiorezistenţi, Ed.Tehnică, 2000
11. Marica C., Didilescu Cr. - Algoritm de diagnostic şi tratament în infecţiile căilor respiratorii inferioare, Ed.Tehnică 2001
12. Mihăescu T., Grigoriu B.D., Mitrofan C. - Patologie pleurală, seria pneumoftiziologie, Ed. Dan, Iaşi 2001,
13. Papilian V. - Anatomia omului vol.2, 1990
14. Ulmeanu R., Crişan E., Mihălţan F.D. - Bronhoscopie (Ghid practic pt. începători), Ed. Med., Buc. 1999

15. Programul Naţional de Control al Tuberculozei 1-30/2001-2005
16. Program GOLD (Global Initiative for Obstructive Lung Disease)
17. Program GINA (Global Initiative for Asthma)